ترکیه نینگ شیرناق ولایتی جیزره اولسواللیگیده پولیس مرکزی گه قره ته منفجره مواد یوکلنگن بیر عراده موتر بیلن تروریستیک هجوم اویوشتیریلدی.
ترور تشکیلاتی پی کا کا تامانیدن اویوشتیریلگن اوشبو هجوم عاقبتیده ۱۱ پولیس شهید بولرایکن, ۷۸ نفر ایسه یره لندی.
شیرناق ولایتیدن آلینگن معلومات لر گه کوره, قوناق محلله سیده جیزره- شیرناق یولیده اولسواللیک امنیه قوماندان لیگی ضربتی کوچ آمرلیگی گه قریب ۵۰ متر مسافه ده یوز بیردی اوشبو حادثه.
ققشتگیچ اوشبو انفجار عاقبتیده اولسواللیک نینگ مرکزی ده گی کوپلب اوی و دوکان لر نینگ شیشه لری سیندی.
تروریست لرنینگ اوشله نیشی اوچون عملیات باشله تیلدی.
ترکیه جمهوریتی باش وزیری بنعلی ییلدیریم, اوشبو هجوم بیلن علاقه لی بیرگن بیاناتلریده, هیچ بیر ترور تشکیلاتی نینگ ترکیه گه کوچی نینگ ییتمیدیگن لیگی نی بیلدیردی.
ییلدیریم, استانبولده بلغاریا باش وزیری بویکو بوریسوف بیلن اوچره شیشی آرتیدن ترتیب لنگن مشترک مطبوعاتی کنفرانس جریانیده بیرگن بیاناتلریده, تروریزم گه قرشی جدی بیر شکلده کوره شیب باشله گن لیک لری نی بیلدیررایکن, "ملی نجات اوروشیده مصطفی کمال اتاترک یا استقلال یاکه اولیم دیگن ایدی.  ترک ملتی نینگ بیر یقه دن باش چیقریشی گه مانع بولیش گه حرکت ایتیتگن اوشبو خائین لر گه اینگ قتتیق جواب بیریله دی" دییه قید ایتدی.
بوگون دنیا نینگ هوس قیلیتگن کتته اثر دن عبارت (یاووز سلطان سلیم کوپریگی) نی تکمیل قیلیب ملت گه تقدیم ایترایکن, خائین ترور تشکیلاتی نینگ ایسه اوز فعالیت لری نی دوام ایتتیریتگن لیگی نی بیلدیرگن ییلدیریم, اوز سوز لری نی, "ملتی میز نینگ کیله جگی و میلادی ۲۰۲۳ نچی ییلی هدف لری اوچون سعی و حرکت ایترایکن, باشقه بیر تاماندن ایسه تروریزم گه قرشی کوره ش آلیب باره میز.  اوشبو خائین لرنینگ بیز نی توخته تیش لری ممکن ایمس" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
